text: Kvinde sigtet for brandstiftelse
  18 marts 2014 kl. 08.43
  Lokalpolitiet har sigtet en yngre kvinde for at have påsat branden i et loftrum i ejendommen Kongensgade 105 i Fredericia mandag aften.
  Kvinden blev anholdt, mens brandvæsenet i Fredericia var i gang med at slukke branden. Hun bor i nærheden af brandstedet.
  Kvinden bliver fremstillet i grundlovsforhør klokken 11.00 tirsdag.
  Branden gik hårdt ud over loftetagen, hvor beboerne har deres depotrum.
  Beboerne i ejendommens to opgange blev evakueret, da branden brød ud, og kort tid efter måtte yderligere to opgange i en nærliggende ejendom også evakueres på grund af røg.
  Beboerne kunne vende tilbage til deres lejligheder i løbet af aftenen. Branden brød ud klokken 19.30.
  